ka ka ka ka ka ka ka es ka ka ka ko ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka en
არც ყეენობა, არც მუშტის-კრივი... | | მადათოვი | Madatovi
★ „ყველიერის დღესასწაულებმა ქალაქში წყნარად, მშვიდობიანად ჩაიარა: არც ძველებური ჩვეულებრივი მუშტის კრივი, არც ყეენობა; მხოლოთ საღამ-საღამოობით აქა-იქ ზურნის ხმას გაიგონებდით და ჯგუფ-ჯგუფათ შეგროებულ ხალხს დაინახავდით... ამას გარდა ამბობენ, რომ ჩუღურეთში, წასულ შაბათს, რაღაც პატარა ჩხუბი მომხდარა კიდევ ქალაქის ბიჭებსა და რუსის ყაზახებს შუა“, - გაზეთი „დროება“, 1876 წ.
★ „...ყველა განათლებულ ხალხებს, რომელთაც კი ისტორიულად უცხოვრიათ, [ამგვარი] დღესასწაულები და ჩვეულება აქვთ; ყველანი იგონებენ იმ დღეს, რომელსაც რაიმე მნიშვნელობა ჰქონია იმათ წარსულ ცხოვრებაში და თავისებურად დღესასწაულობენ.
მარტო წამიური და დროს-გასატარებელი მნიშვნელობა როდი აქვს ამ გვარ დღესასწაულებს ხალხის ცხოვრებაში: ახალ მოზარდი შთამომავლობა ჰხედავს და ტყობულობს ამ დღეს - თუ როგორ უბრძვიათ და როგორ დაუცვიათ თავის ქვეყანა - იმის ქვეყანა - წინაპართა და თვითონ იმასაც კეთილ-შობილური, სამშობლოს სიყვარულის გრძნობა ებადება გულში.
ხალხი ფილოსოფიურ და ისტორიულ ტრაქტატებს არ ჰკითხულობს: თავის წინაპართა ცხოვრების გასაცნობათ იმას ერთი საშუალება აქვს: თვალით სახილველი და ყურით საგრძნობელი დღესასწაული, მოგონება, ძეგლი, ჩვეულება და სხვა ამ გვარები.
წაართვით ხალხს ამისთანა დღესასწაულები და ძეგლები და ის მოწყვეტილი შეიქნება თავის წარსულ ცხოვრებასთან, განშორებული თავის წარსულ ისტორიასთან, - და ამისთანა ხალხს, დარწმუნებული იყავით, კეთილი მომავალი, გონიერი წინსვლა შემდეგი ცხოვრებისა არ მოელის, რადგან ხალხის აწმყო წარსულთან მჭიდროთ არის დაკავშირებული და მომავალი - აწმყოზე და წარსულზე.
თუ ამ მხრით შევხედავთ ჩვენს აწინდელს ცხოვრებას, თუ მოვიგონებთ, რომ ამ ჟამად ჩვენი წარსული ვითარებისა და ცხოვრების მოსაგონებლად თითქმის არაფერი არა გვრჩება.
რაც ძველი რამ ჩვეულება, დღესასწაული, ქეიფი, დროს გატარება და სხვა ყოველი, რაც ჩვენ ამ ძველ ცხოვრებასთან გვაკავშირებდა, რაც ჩვენ წინაპართ საქმეებს გვაგონებდა, ყველა ესეები გვავიწყდება, ყველა ესენი ჩვენ თითქო გვინდა გადავაგდოთ, - და ამათ ნაცვლად ახალი კი ვერაფერი ვერ შემოგვაქვს და მაგრე ადვილად ვერც შემოვიტანთ.
ყეენობის მაგივრად მასკარადები გაჩნდა! მუშტი კრივის ნაცვლად მწვანე მაუდზე კარტით ბრძოლა! ჯირითის, ბურთაობის მაგივრად ტანცი!
და ყველა ეს რომ სახალხო დროს გატარებაც არ არის: ეს მარტო ესრედ წოდებულ განათლებულებისა და შეძლებულებისათვის გაუჩენიათ.
ხალხს კი თავის დროების-გასატარებლად, საქეიფო ადგილად და სამხიარულოთ მარტო სამიკიტნოები და ხატობა დარჩენია!
ვანო ხოჯაბეგოვი - კრივი
ცრუ-განათლებულნი ამბობენ მხოლოდ, რომ ჩვენებური ყეენობა, ჯირითი, ბურთაობა და თუნდაც მუშტის-კრივი ბარბაროსული და გაუნათლებელი ხალხის ჩვეულება და დროის გატარებააო.
იქ, საცა ხალხი თავის წარსული ცხოვრების რომელსამე სამაგალითო ეპიზოდს იგონებს (როგორც ყეენობის დროს), იქ, საცა ხალხი ვარჯიშობს, იწვრთნის თავის სხეულს, (როგორც მაგალითად ჯირითის, ბურთაობის, ჭიდაობის დროს) იქ ბარბაროსობა არ არის.
ამგვარ ჩვეულებებში იხატება ყოველი ხალხის, ნაციის განსხვავებული თვისება, ნაციონალური ხასიათები. ფრანცუზს ყველაფერში ფრანცუზობა უნდა ეტყობოდეს, ინგლისელს - ინგლისობა, რუსს - რუსობა, ქართველს - ქართველობა.
ვინც ამ კანონის გადასვლას მოინდომებს, ის ძალას ატანს ბუნებას, და ბუნების კანონის დარღვევა დაუსჯელად არავის არ ჩაუვლის...“, - გაზეთი „დროება“, 1876 წ.
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates